text: बीआरआई से चीन सड़क, रेल और बंदरगाह कनेक्टिविटी पिरयोजना के मार्फत विश्व पर अपना दबदबा बनाना चाहता है लेकिन उसमें चीन पाकिस्तान आर्थिक गलियारा (सीपीईसी)भी शामिल है। सीपीईसी पर भारत को एतराज है क्योंकि वह पाकिस्तान के कब्जे वाले कश्मीर से गुजरता है। शी ने कहा कि चीन के लोग अन्य देशों के लोगों के साथ मिलकर मानवता के लिए अधिक समृद्ध, शांतिपूर्ण भविष्य बनाने के लिए तैयार हैं। वैसे उन्होंने घरेलू मोर्चे पर माना कि उनकी सरकार लोगों की आकांक्षाओं को पूरा करने में पिछड़ गई है। सरकारी संवाद समिति शिन्हुआ के अनुसार शी ने कहा कि तरक्की तो हुई लेकिन जनचिंता के मुद्दे बने हुए हैं।